7 “Ni kauti iko yani o Jiova na nomu Kalou ina vanua o sa vakarau lai taukena,+ ena qai vakasava mai matamu na veimatanitu levu:+ o ira na Itaiti, na Kakesaiti, na Amoraiti,+ na kai Kenani, na Perisaiti, na Aivaiti, kei ira na Jepusaiti,+ e vitu na matanitu era le levu sara ra qai kaukaua vei iko.+2 Ena soli ira vei iko o Jiova na nomu Kalou, o na qai vakadrukai ira.+ Mo vakarusai+ ira sara ga. Kua ni cakava kei ira e dua na veiyalayalati se mo lomani ira.+3 Kua ni bukia kei ira e dua na isema ni vakawati.* Kua ni soli ira na luvemu yalewa vei ira na luvedra tagane, se taura mai na luvedra yalewa me nodra na luvemu tagane.+4 Nira na vagolea tani na luvemu tagane mai na nodra muri au mera lai qarava eso tale na kalou,+ ena qai waqa vei kemuni na cudru i Jiova, ena totolo ga na nona vakawabokotaki kemuni.+5 “Ia qo na ka moni cakava vei ira: Ni talaraka na nodra icabocabonisoro, ni vorovorolaka na nodra vatu ni sokalou,+ ni musumusuka na nodra duru ni sokalou,*+ qai vakama na nodra ivakatakarakara ceuti.+6 Oni matatamata tabu vei Jiova na nomuni Kalou, e digitaki kemuni tale ga o Jiova na nomuni Kalou moni nona tamata, nona iyau talei* mai na matatamata kece e dela i vuravura.+7 “A sega ni lomani kemuni o Jiova qai digitaki kemuni+ baleta ni oni matatamata levu duadua, ia oni matatamata+ lailai duadua vei ira na matatamata kece.8 Ia e cakava qori o Jiova ni lomani kemuni qai dina ena ka e bubuluitaka vei ira na tukamuni,+ e kauti kemuni tani mai kina o Jiova ena liga qaqa, me vakabulai kemuni mai na vale ni veivakabobulataki,+ mai na kaukaua* i Fero na tui Ijipita.9 O kila vinaka ni o Jiova na nomu Kalou e Kalou dina, e Kalou yalodina, e dina ena nona veiyalayalati, qai dei tu ga na nona loloma me yacova na itabatamata e udolu era lomani koya ra qai muria na nona ivakaro.+10 Ia vei ira na cati koya, ena saumi ira sara ga e matadra ni vakarusai+ ira. Ena sega ni berabera ena ka e cakava vei ira na cati koya, ena saumi ira o koya e matadra.11 Mo qarauna gona mo dei ena ivakaro, ena nomu muria na lawa kei na lewa au vakaroti iko tiko kina nikua.12 “Ke oni rogoca tiko ga na lewa qo, oni muria qai vakayacora sara, ena dei tale ga o Jiova na nomuni Kalou ena nona veiyalayalati, qai dei na nona loloma me vaka e bubuluitaka vei ira na tukamuni.13 Ena lomani iko o koya, ena vakalougatataki iko, ena vakalewevuqataki iko. Io, ena vakalougatataki iko me levu na luvemu,*+ na nomu vuaniqele, na nomu covuata, na nomu waini vou, na nomu waiwai,+ na nomu luvenibulumakau mai na nomu qelenibulumakau kei na lami mai na nomu qelenisipi, ena vanua e bubuluitaka vei ira na nomu qase me solia vei iko.+14 Oni na kalougata duadua vei ira na matatamata+ kece, qai sega ni dua na tagane se yalewa ena kemuni maliwa me sega ni vakaluveni, se me sega ni vakaluveni+ na nomuni manumanu.15 Ena kauta laivi mai vei iko o Jiova na mate kece ga, ena sega ni vakatakava vei iko e dua vei ira na mate vakadomobula o kila mai Ijipita.+ Ia ena vakatakava qori o koya vei ira kece na cati iko.16 Mo vakarusai* ira na matatamata kece sa solia vei iko+ o Jiova na nomu Kalou. Mo* kua ni lomani ira,+ mo kua tale ga ni qarava na nodra kalou,+ ni na icori+ vei iko qori.17 “Ke o kaya e lomamu, ‘Era le levu sara vei keimami na veimatanitu qo. Au na vakasavi ira tani vakacava?’+18 mo kua ni rerevaki ira.+ Mo nanuma matua ga na ka e cakava o Jiova na nomu Kalou vei Fero kei Ijipita+ taucoko,19 na itotogi* lelevu e raica na matamu, na ivakatakilakila, na cakamana,+ na ligana qaqa, kei na liga e dodoka o Jiova na nomu Kalou me kauti iko tani mai kina.+ Qori na ka ena cakava o Jiova na nomu Kalou vei ira na matatamata kece o rerevaka.+20 Ena tala yani vei ira na yalo ni taqaya* o Jiova na nomu Kalou, me yacova nira sa vakarusai na kena vo+ kei ira era vuni tu e matamu.21 Kua ni domobulataki ira, ni tiko kei iko+ o Jiova na nomu Kalou, e Kalou cecere qai vakatubuqoroqoro.+22 “Ena vakasavi ira tiko vakalalai+ na veimatanitu qo mai matamu o Jiova na nomu Kalou. O na sega ni vakatarai mo vakamatei ira vakatotolo, mera kua kina ni tubu mera levu tale vei iko na manumanu kila ni vanua.23 Ena soli ira vei iko o Jiova na nomu Kalou, ena vakadrukai ira sara ga me yacova nira sa kawaboko.+24 Ena soli ira na nodra tui i ligamu,+ o na qai bokoca na yacadra mai na ruku i lomalagi.+ Ena sega ni dua me tu rawa e matamu,+ me yacova ni o sa vakawabokotaki ira.+25 Moni vakama na matakau ceuti ni nodra kalou ena bukawaqa.+ Kua ni domona na siliva kei na koula e tu kina, se taura me nomu,+ mo kua ni coriti kina ni ka vakasevaki qori vei Jiova na nomu Kalou.+26 Mo kua ni kauta ina nomu vale e dua na ka vakasevaki, de o na rusa me vaka ga na ka vakasevaki oya. Mo cata matua qai sevaka sara ga qori ni sa ganita ga me vakarusai.
fij_Latn